SET ปิดเช้ารีบาวด์ 3 จุด ตามตปท. หลัง “บอนด์ยีลด์” ชะลอตัว-แนะจับตาประชุม กนง. บ่ายนี้
SET ปิดเช้ารีบาวด์ 3 จุด ตามตปท. หลัง “บอนด์ยีลด์” ชะลอตัว-แนะจับตาประชุม กนง. บ่ายนี้ ให้แนวรับ 1,625-1,620 จุด แนวต้าน 1,640 และ 1,650 จุด
SET ปิดเช้ารีบาวด์ 3 จุด ตามตปท. หลัง “บอนด์ยีลด์” ชะลอตัว-แนะจับตาประชุม กนง. บ่ายนี้ ให้แนวรับ 1,625-1,620 จุด แนวต้าน 1,640 และ 1,650 จุด
8 มิ.ย. 2565

นายณรงค์เดช จันทรไพศาล ผู้ช่วยผู้อำนวยการ ฝ่ายวิเคราะห์ บล.ไอร่า กล่าวว่า ตลาดหุ้นไทยเช้านี้รีบาวด์ตามตลาดหุ้นภูมิภาค หลังจากอัตราผลตอบแทนพันธบัตรรัฐบาลสหรัฐ (Bond Yield) ชะลอลงจากที่ขึ้นไปสูงถึง 3% ทำให้ส่วนต่างระหว่างสินทรัพย์ปลอดภัยและสินทรัพย์เสี่ยงลดช่องว่างลง ส่งผลให้ตลาดผ่อนคลายระยะสั้น
อย่างไรก็ตามตลาดฯ ยังมีปัจจัยสำคัญที่ต้องติดตาม คือ ตัวเลขเงินเฟ้อ (CPI) ของสหรัฐในวันศุกร์นี้ (10 มิ.ย.) ที่คาดว่าจะออกมาค่อนข้างสูง โดยคาดไว้ที่ 8.2% เพิ่มจากเดือนที่แล้ว 0.7% ซึ่งก็ต้องติดตามต่อไปว่าธนาคารกลางสหรัฐ( เฟด) จะปรับขึ้นอัตราดอกเบี้ยแรงขึ้นหรือไม่
ส่วนบ่ายวันนี้รอติดตามผลประชุมคณะกรรมการนโยบายการเงิน (กนง.) คาดว่าคงยังไม่มีการส่งสัญญาณใดออกมาโดดเด่น และจะคงอัตราดอกเบี้ยไว้ในระดับเดิม แต่มีโอกาสปรับลดประมาณการเศรษฐกิจ ซึ่งอาจทำให้ตลาดปรับตัวลงไปทดสอบแนวรับที่ 1,625-1,620 จุด ส่วนแนวต้านให้ไว้ที่ 1,640 และ 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BANPU มูลค่าการซื้อขาย 1,378.75 ล้านบาท ปิดที่ 13.00 บาท ลดลง 0.30 บาท
PTTEP มูลค่าการซื้อขาย 950.71 ล้านบาท ปิดที่ 169.50 บาท เพิ่มขึ้น 0.50 บาท
CPALL มูลค่าการซื้อขาย 928.42 ล้านบาท ปิดที่ 63.75 บาท ลดลง 0.25 บาท
GUNKUL มูลค่าการซื้อขาย 866.70 ล้านบาท ปิดที่   6.00 บาท เพิ่มขึ้น 0.10 บาท
ADVANC มูลค่าการซื้อขาย 820.25 ล้านบาท ปิดที่ 209.00 บาท ลดลง 3.00 บาท